[pic] | EVROPSKA KOMISIJA |

Bruselj, 13.12.2010

COM(2010) 737 konč.

2010/0357 (NLE)

Predlog

UREDBA SVETA (EU) št. …/…

o dodelitvi ribolovnih možnosti v skladu s Sporazumom o partnerstvu v ribiškem sektorju med Demokratično republiko Sao Tome in Principe in Evropsko skupnostjo

OBRAZLOŽITVENI MEMORANDUM

OZADJE PREDLOGA

Komisija je na podlagi pooblastila, ki ji ga je dal Svet[1], z Demokratično republiko Sao Tome in Principe izvedla pogajanja za obnovo protokola k Sporazumu o partnerstvu v ribiškem sektorju med Demokratično republiko Sao Tome in Principe in Evropsko skupnostjo z dne 23. julija 2007[2] in iztekom 31. maja 2010. Po teh pogajanjih je bil 15. julija 2010 parafiran nov protokol, ki zajema obdobje treh let od sprejetja sklepa Sveta o podpisu v imenu Unije in začasni uporabi navedenega protokola.

Predlog uredbe iz Priloge zadeva razdelitev ribolovnih možnosti med zadevnimi državami članicami po kategoriji plovila, kakor je navedeno v protokolu.

Komisija naj sprejme ta predlog in ga predloži Svetu.

REZULTATI POSVETOVANJ Z ZAINTERESIRANIMI STRANMI IN OCENE UČINKA

Pri razdeljevanju ribolovnih možnosti, ki so na voljo plovilom Evropske unije v vodah Demokratične republike Sao Tome in Principe, se je Komisija med drugim oprla na rezultate naknadne ocene zunanjih strokovnjakov. Ravno tako so bile upoštevane posebne zahteve, ki so jih izrazile države članice med pogajanji.

Cilj je ohraniti sodelovanje med Evropsko unijo in Demokratično republiko Sao Tome in Principe, da se v interesu obeh pogodbenic okrepi partnerski okvir za ribiško politiko, vzpostavljen leta 2006, zlasti za zagotovitev prispevka k razvoju trajnostne ribiške politike in odgovornemu izkoriščanju ribolovnih virov v ribolovni coni Demokratične republike Sao Tome in Principe.

Novi protokol je v skladu z željo obeh pogodbenic po okrepitvi partnerstva in sodelovanju v ribiškem sektorju z vsemi razpoložljivimi finančnimi instrumenti. Zato se ponovno poudarja, da je treba vzpostaviti ustrezen okvir za spodbuditev naložb v sektorju in ovrednotenje proizvodnje priobalnega ribolova.

Novi protokol k Sporazumu o partnerstvu je bil predložen Svetu v odobritev podpisa in začasne uporabe. Poleg tega je bil predložen Svetu in Parlamentu z namenom, da se sklene.

PRAVNI ELEMENTI PREDLOGA

Ta postopek glede uredbe Sveta v zvezi z dodelitvijo ribolovnih možnosti v skladu s Sporazumom o partnerstvu v ribiškem sektorju med Evropsko unijo in Demokratično republiko Sao Tome in Principe se začenja sočasno z naslednjima postopkoma:

– sklep Sveta s soglasjem Evropskega parlamenta o sklenitvi novega protokola in

– sklep Sveta o podpisu protokola in njegovi začasni uporabi.

Glede ribolovnih možnosti bo v okviru novega protokola dovoljen ribolov 28 plovilom za ribolov tunov s plavarico in 12 plovilom za ribolov s površinskim parangalom. V skladu s Pogodbo je treba opredeliti način razdelitve ribolovnih možnosti med države članice.

PRORAČUNSKE POSLEDICE

Skupni finančni prispevek iz protokola v višini 2 047 500 EUR za celotno obdobje temelji na:

a) letni referenčni tonaži 7 000 ton za 40 ladij, kar na leto znaša 455 000 EUR, in

b) podpori za razvoj sektorske ribiške politike Demokratične republike Sao Tome in Principe, kar na leto znaša 227 500 EUR. Ta podpora je v skladu s cilji nacionalne ribiške politike.

NEOBVEZNI ELEMENTI

Kakor je navedeno, ta predlog Uredbe zadeva ribolovne možnosti za 40 evropskih plovil. Vendar bo te ribolovne možnosti mogoče zmanjšati ali zvečati glede na letne ocene stanja staleža, kar pomeni, da bo treba tudi ustrezno preračunati finančni prispevek.

2010/0357 (NLE)

Predlog

UREDBA SVETA (EU) št. …/… DU CONSEIL

o dodelitvi ribolovnih možnosti v skladu s Sporazumom o partnerstvu v ribiškem sektorju med Demokratično republiko Sao Tome in Principe in Evropsko skupnostjo

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(3) Pogodbe,

ob upoštevanju predloga Komisije[3],

ob upoštevanju naslednjega:

1. Evropska unija in Demokratična republika Sao Tome in Principe sta s pogajanji dosegli in 15. julija 2010 parafirali nov protokol k Sporazumu o partnerstvu v ribiškem sektorju, ki plovilom Unije dodeljuje ribolovne možnosti v vodah, v katerih Demokratična republika Sao Tome in Principe izvaja svojo suverenost oziroma jurisdikcijo na področju ribolova.

2. Svet je dne […] sprejel Sklep XXX/2010/EU[4] o podpisu in začasni uporabi novega protokola.

3. Treba je opredeliti način razdelitve ribolovnih možnosti med države članice tako za obdobje začasne uporabe kot tudi za celotno obdobje veljavnosti Protokola.

4. Za zagotovitev popolne izkoriščenosti ribolovnih možnosti, ki so na voljo Evropski uniji na podlagi tega protokola, mora biti Komisija pooblaščena, da začasno dodeli ribolovne možnosti, ki jih ena država članica ne uporablja, drugi državi članici, brez poseganja v razdelitev ali izmenjavo ribolovnih možnosti med državami članicami na podlagi Protokola.

5. Ta uredba začne veljati dan po objavi v Uradnem listu Evropske unije –

SPREJEL NASLEDNJO UREDBO:

Člen 1

6. Ribolovne možnosti, določene v protokolu k Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe, se v skladu s Sklepom XXX/2010/EU o podpisu in začasni uporabi protokola k Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe, med države članice razdelijo tako:

7. plovila za ribolov tuna s plavarico:

Španija | 15 plovil |

Francija | 13 plovil |

8. plovila s površinskimi parangali:

Francija | 9 plovil |

Portugalska | 3 plovil |

9. Brez poseganja v določbe sporazuma in protokola se uporablja Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti[5].

10. Če zahtevki za ribolovna dovoljenja držav članic iz odstavka 1 ne izčrpajo vseh ribolovnih možnosti, ki jih določa protokol, Komisija v skladu s členom 10 Uredbe Sveta (ES) št. 1006/2008 upošteva zahtevke za ribolovna dovoljenja katere koli druge države članice.

11. Če se izkaže, da ribolovne možnosti iz odstavka 1 niso v celoti izkoriščene, Komisija o tem obvesti zadevne države članice in od njih zahteva potrditev, da navedenih ribolovnih možnosti ne bodo izkoristile. Če v roku desetih dni ni odgovora, se to šteje kot potrditev, da plovila zadevne države članice v zadevnem obdobju ne bodo v celoti izkoristila svojih ribolovnih možnosti. Po potrditvi s strani zadevne države članice se neizkoriščene ribolovne možnosti dajo na voljo državam članicam.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] Sklep št. 8627/10, 21.4.2010.

[2] UL L 205, 7.8.2007, str. 59.

[3] UL C , , str..

[4] UL C , , str..

[5] UL L 286, 29.10.2008, str. 33.